open-index/open-wikipedia-markdown huggingface dataset:
Քաղաքացու տուն (Վիբորգ)

**Քաղաքացու տուն**, հին բնակելի շենք Վիբորգի կենտրոնում, Կրեպոստնայա փողոցում (տուն 13 ա), համարվում է միջնադարյան ճարտարապետական հուշարձան։

## Պատմություն
Ոչ բարձր երկհարկանի աշտարակի տիպի տուն՝ նկուղով պատրաստված գրանիտե քարերից, հաստ պատերով, նմանատիպ բյուրգերական դաստակերտի Սուրբ Հոգու վաճառականների գիլդիայի տան և մեկ այլ գիլդիական տան հետ միասին ընդգրկված է XIV-XVII դարերի չորս փոքր մասնավոր «ամրոցների» և միջնադարյան բյուրգերական տների կազմում, որոնք Ռուսաստանի տարածքում հանդիպում են միայն Վիբորգում։

Տան կառուցման ճշգրիտ տարեթիվը անհայտ է, բայց ենթադրաբար այն վերագրվում է 16-րդ դարին։ Քանի որ շենքը այն քչերից մեկն է, որը կառուցվել է մինչև քաղաքի վերակառուցումը, որն իրականացվել է 1640-ականներին, այն գտնվում է ոչ թե փողոցի կարմիր գծի երկայնքով, այլ տեղամասի խորքում։ Վերակառուցման ընթացքում պատուհանները, որոնք ի սկզբանե ճեղքավոր էին, ընդարձակվեցին, և ավելացվեց բարձրությունը։ Տան փոքր սենյակները, որոնք միացված էին փայտե սանդուղքով, նախատեսված են բնակության  համար։ Սակայն, ըստ որոշ հետազոտողների, 17-րդ դարում սեփականատերերը այստեղ տեղակայել էին նաև Վիբորգի առաջին տպարանը։ 1880-ականներին Պատմական ընկերության հանձնարարականով ճարտարապետ Յակոբ Արենբերգն իրականացրել է հին շենքի չափագրումներ և նկարազարդումներ, բայց դա չի ազդել շենքի նշանակության վրա, մինչ օրս այն համարվում է Վիբորգի ամենահին բնակելի շենքը։ Բնակելի շինությունները (երկու բնակարան) իրենց ներկայիս տեսքը ստացել են 20-րդ դարի 60-ական թվականներին կատարված վերանորոգումից հետո, երբ բարձրացվեցին առաստաղները և վառարանային  ջեռուցումը փոխարինվեց կենտրոնականով։

## Գրականություն
* 
* 
* 
* 
* 

## Ծանոթագրություններ

Կատեգորիա:16-րդ դարի հիմնադրումներ
Կատեգորիա:Բնօրինակում անաղբյուր հոդվածներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Վիբորգի ճարտարապետական հուշարձաններ
Լա Ֆոնտեն

**Մադեմուազել Լա Ֆոնտեն** կամ **դե Լա Ֆոնտեն** (, ), ֆրանսիացի պարուհի, բալետի առաջին պրոֆեսիոնալ կին պարուհին։

Բալետը, որը ծնունդ է առել տղամարդկանց զբաղմունքից` սուսերամարտից, համարվել է բացառապես տղամարդկանց ներկայացում, իսկ կանանց դերերը կատարել են երիտասարդ տղամարդիկ և պատանիներ։ Կին պարողները հայտնվել են միայն 17-րդ դարի երկրորդ կեսին։ Ենթադրվում է, որ ամենաառաջին կին պարողը եղել է ֆրանսուհի մադեմուազել Լա Ֆոնտենը։ Նա եղել է առաջին կինը, որը ժամանակագրություններում հիշատակվել է որպես պրոֆեսիոնալ պարուհի։

## Կենսագրություն
Ծնվել է 1655 թվականին Փարիզում։ Նրա կյանքի առաջին կեսի մասին ոչինչ հայտնի չէ։ Նրա իրական անունը չի հասել մեր օրեր. պաշտոնական ներկայացման ֆրանսիական ավանդույթի համաձայն՝ որպես դիմելաձև նշվել է միայն ազգանունը, իսկ անունը երկար ժամանակ օգտագործվել է միայն մտերիմ մարդկանց միջև, քանի որ այն պաշտոնապես համարվել է անքաղաքավարի և նման է եղել ոչ պատշաճ մտերմության։

Մադեմուազել Լա Ֆոնտենը համբավ է ձեռք բերել 1681 թվականի գարնանը՝ Փարիզի ազգային օպերայի բեմում «Սիրո հաղթարշավը» (*Le Triomphe de l'Amour*) ներկայացման ժամանակ՝ կոմպոզիտոր Ժան Բատիստ Լյուլլիի երաժշտությամբ, որտեղ առաջին անգամ բոլոր կանանց դերերը կատարել են կանայք։ Հենց այդ ժամանակ Լա Ֆոնտենը հանդես է եկել մենակատարմամբ՝ որպես պրոֆեսիոնալ բալետի պարուհի, ինչը ժամանակի համար եղել է մեծ նորամուծություն։ 1681 թվականի հունվարի 21-ից չորս ամիս առաջ՝ Պիեռ Բոշանի և Լուի Պեկուրի խորեոգրաֆիայով և գլխավոր կատարմամբ այս ներկայացումը տեղի է ունեցել Լուի Արև արքայի և թագուհու ներկայությամբ Սեն Ժերմեն պալատում, որին մասնակցել է նաև Լա Ֆոնտենը՝ որպես արհեստավարժ պարող, ինչպես նաև արքունի ազնվականները, ներառյալ թագավորական ընտանիքը։ Եվ միայն դրանից հետո է այն ցուցադրվել հասարակության առաջ։

Բրիտանիկա հանրագիտարանում նշվում է, որ մադեմուազել Լա Ֆոնտենն աշխատել է նաև այս թատերաբեմի այլ ներկայացումներում՝ «Persée», «Amadis», «Didon», «Le Temple de la paix»: Նրա մասնակցությամբ կյանքի են կոչվել նաև այլ ներկայացումներ՝ «Phaéton» (1683, խորեոգրաֆ՝ Պիեռ Բոշամ) և «Acis et Galatée» (1686, խորեոգրաֆ՝ Պ. Բոշամ)։

Դա եղել է այն ժամանակ, երբ բալետը՝ որպես արվեստի ձև, նոր էր առաջացել, և բալետի որևէ տեխնիկայի մասին խոսք լինել չէր կարող, քանի որ այն դեռ գոյություն չուներ։ Պարողների շարժումները եղել են կաշկանդված՝ պարտադիր ծանր երկարազգեստներով, իսկ կանանց ներկայացումն ինքնին համարվել է օժանդակ։ 17-րդ դարի վերջին բալետի հիմնական դերը դեռևս տրված է եղել տղամարդկանց պարին։ Այնուամենայնիվ, նրա կատարումները, նույնիսկ փոքր դերերում՝ լի նրբագեղությամբ և նրբաձևությամբ, գերել են հանդիսատեսին, որոնք Փարիզի օպերայում նրա քսան տարվա աշխատանքի ընթացքում անվանել են «պարի թագուհի»՝ *reine de la danse*:

Իր կարիերան ավարտելուց հետո` 1693 թվականին, մադեմուազել Լա Ֆոնտենը հեռացել է վանք։

Մահացել է 1738 թվականին Փարիզում։

## Հիշատակ
Դե Լա Ֆոնտենի դիմանկարը (այդ թվում՝ 17-րդ դարի վերջից մինչև 19-րդ դարի կեսերի օպերային  այլ նշանավոր պարողների քսան դիմանկարներ)՝ նկարիչ Գուստավ Բուլանժեի ստեղծած (1681 թվականի դեբյուտի ժամանակ), գտնվում է Գրանդ օպերայի պարի ճեմասրահի ֆրիզին։

## Ծանոթագրություններ

Կատեգորիա:1655 ծնունդներ
Կատեգորիա:Բալետի արտիստներ
Կատեգորիա:Ֆրանսիացի պարուհիներ
Դավիթ Պողոսյան (ըմբիշ)

**Դավիթ Լևոնի Պողոսյան** (, ), վրացահայ ազատ ոճի ըմբիշ, Վրաստանի բազմակի չեմպիոն, Եվրոպայի կրկնակի չեմպիոն (1997, 1998), աշխարհի առաջնության մեդալակիր (2001)։ Պարգևատրվել է Պատվո շքանշանով (1998)։

## Կենսագրություն
Դավիթ Պողոսյանը ծնվել է 1974 թվականի օգոստոսի 21-ին Գորիում։ Ծնողները եղել են Գանձանի (Գանձա) գյուղից։ Ազատ ոճի ըմբշամարտով սկսել է զբաղվել 8 տարեկանում՝ Մերաբ Մուզիաշվիլիի ղեկավարությամբ։ Հետագայում նաև մարզվել է Նուգզար Սխիրելիի մոտ։ 1990 թվականին ընդգրկվել է ԽՍՀՄ պատանիների ազգային հավաքականում և նվաճել աշխարհի չեմպիոնի կոչումը մինչև 16 տարեկանների կատեգորիայում։ ԽՍՀՄ փլուզումից հետո նախ մտել է Վրաստանի երիտասարդական, ապա՝ ազգային հավաքական։ Իր ամենամեծ հաջողությանը հասել է 1990-ականների վերջին և 2000-ականների սկզբին։ 1997 թվականին և 1998 թվականին դարձել է Եվրոպայի չեմպիոն, իսկ 2001 թվականին՝ աշխարհի առաջնության մեդալակիր։ 2000 և 2004 թվականներին մասնակցել է օլիմպիական խաղերին, երկու անգամ էլ այս մրցումներում գրավել է հինգերորդ տեղը։

2007 թվականին ավարտել է իր մարզական կարիերան և մարզչական գործունեության անցել Գորի քաղաքի մարզադպրոցում, որտեղ սկսել է զբաղվել ըմբշամարտով։ 2010 թվականից զբաղեցնում է Վրաստանի ազատ ոճի ըմբշամարտի կանանց հավաքականի գլխավոր մարզչի պաշտոնը։ 2011 թվականին եղել է Համահայկական 5-րդ խաղերի վրացական պատվիրակության անդամ։ Բացման արարողության ժամանակ տարել է Թբիլիսի քաղաքի դրոշը։

## Ծանոթագրություններ

## Արտաքին հղումներ
* 
* Интервью Давида Погосяна (2011)

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Պատվո շքանշանի ասպետներ (Վրաստան)
Կատեգորիա:Խորհրդային ըմբշամարտիկներ
Կատեգորիա:Ըմբշամարտի Եվրոպայի չեմպիոններ
Վլադիմիր Մոդոսյան

**Վլադիմիր Գեղամի Մոդոսյան** (), խորհրդային ազատ ոճի ըմբիշ, ԽՍՀՄ կրկնակի չեմպիոն (1986 և 1987) և Եվրոպայի առաջնության մրցնակակիր (1982 և 1987), աշխարհի գավաթակիր (1985), աշխարհի չեմպիոն (1986), բարի կամքի խաղերի հաղթող (1986 ) ԽՍՀՄ սպորտի վաստակավոր վարպետ (1986)։ Ռուսաստանի վաստակավոր մարզիչ (2011)։

## Կենսագրություն
Վլադիմիր Մոդոսյանը ազատ ոճի ըմբշամարտով սկսել է զբաղվել 1968 թվականից։ 1975 թվականին տեղափոխվել է Կրասնոյարսկ և սկսել մարզվել ԽՍՀՄ վաստակավոր մարզիչ Դմիտրի Մինդիաշվիլիի ղեկավարությամբ։ 1982-1987 թվականներին եղել է ԽՍՀՄ ազատ ոճի ըմբշամարտի ազգային հավաքականի անդամ։ Նրա մարզական կարիերայում ամենահաջողը 1986 թվականն է եղել, երբ նա հաղթել է ԽՍՀՄ առաջնությունում, բարի կամքի խաղերում և աշխարհի առաջնությունում։

Մարզական կարիերան ավարտելուց հետո զբաղվել է մարզչական գործունեությամբ, Ռուսաստանի ազատ ոճի ըմբշամարտի ազգային հավաքականի մարզչական շտաբի անդամ է։ Վլադիմիր Մոդոսյանի ամենահայտնի սաներից են Ռուսաստանի չեմպիոն, աշխարհի առաջնության մեդալակիր Ալբերտ Սարիտովը և աշխարհի կրկնակի չեմպիոն Վիկտոր Լեբեդևը։

## Ելույթներ ԽՍՀՄ առաջնություններում
* Ազատ ոճի ըմբշամարտի 1981 թվականի ԽՍՀՄ առաջնություն- 3-րդ տեղ
* Ազատ ոճի ըմբշամարտի 1982 թվականի ԽՍՀՄ առաջնություն - 3-րդ տեղ
* Ազատ ոճի ըմբշամարտի 1983 թվականի ԽՍՀՄ առաջնություն- 3-րդ տեղ 
* Ազատ ոճի ըմբշամարտի 1985 թվականի ԽՍՀՄ առաջնություն - 2-րդ տեղ
* Ազատ ոճի ըմբշամարտի 1986 թվականի ԽՍՀՄ առաջնություն - 1-ին տեղ
* Ազատ ոճի ըմբշամարտի 1987 թվականի ԽՍՀՄ առաջնություն - 1-ին տեղ
* Ազատ ոճի ըմբշամարտի 1988 թվականի ԽՍՀՄ առաջնություն - 3-րդ տեղ

## Ծանոթագրություններ

## Արտաքին հղումներ
* Modosyan, Vladimir (URS)

Կատեգորիա:Աշխարհի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:ԽՍՀՄ չեմպիոններ
Կատեգորիա:ԽՍՀՄ սպորտի վաստակավոր վարպետներ
Կատեգորիա:Խորհրդային ըմբշամարտիկներ
Մի՛ կրակեք սպիտակ կարապների վրա (ֆիլմ)

**«Մի՛ կրակեք սպիտակ կարապների վրա»** (), 1980 թվականի խորհրդային գեղարվեստական հեռուստաֆիլմ, որը նկարահանել է  ռեժիսոր Ռոդիոն Նահապետովը Բորիս Վասիլևի «Մի՛ կրակեք սպիտակ կարապների վրա» վեպի հիման վրա։

## Սյուժե
Եգոր Պոլուշկինն (Ստանիսլավ Լյուբշին) ապրում է գյուղում, համագյուղացիներն ու կինը նրան անվանում են *Бедоносец* (թարգմ․՝ դժբախտություն բերող)։ Այն ամենը, ինչ նա ձեռնարկում է, ցանկացած աշխատանք կամ գործ ավարտվում է թյուրիմացությամբ։ Եգորը բոլորովին նման չէ համագյուղացիների, որոնք գործնական են ու սառը դատող։ Պոլուշկինը օժտված է իսկական նկարչի տաղանդով, ունի իր սեփական հայացքը կյանքի նկատմամբ։ Երկար որոնումներից հետո Պոլուշկինը վերջապես գտնում է իր կոչումը․ նա սկսում է աշխատել որպես  անտառապահ։ Եգորի միակ ընկերները սպիտակ կարապներն են, որոնց մասին նա հոգ է տանում հատուկ քնքշությամբ։ Բայց մի օր անտառ են գալիս որսագողերը, որոնք սպանում են կարապներին։

## Արտադրություն
Ֆիլմը նկարահանվել է Բելառուսական ԽՍՀ Բորիսովսկի շրջանի Գլիվինո գյուղում, ինչպես նաև Մոսկվայի մարզի Սերպուխովսկի շրջանի Պուշչինո քաղաքի մոտակա գյուղերում՝ Գրիզլովոյում, Սելինոյում, Մեշչերինովոյում և Օկա գետի վրա։

## Դերերում

## Նկարահանող խումբ
* Սցենարի հեղինակ՝ Կիրիլ Ռապոպորտ, Բորիս Վասիլև
* Ռեժիսոր՝ Ռոդիոն Նահապետով
* Օպերատոր՝ Նիկոլայ Նեմոլյաև
* Նկարիչ՝ Վլադիմիր Արոնին
* Կոմպոզիտոր՝ Իսահակ Շվարց

## Ծանոթագրություններ

Կատեգորիա:1980 դրամա ֆիլմեր
Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:1980-ականների խորհրդային ֆիլմեր
Կատեգորիա:Խորհրդային դրամա ֆիլմեր
Վոլտեր Սքեյթ

**Վոլտեր Վիլյամ Սքեյթ** (, ), իր ժամանակի ականավոր բրիտանացի բանասեր։ Կարևոր ներդրում է ունեցել անգլերենի՝ որպես Միացյալ Թագավորությունում բարձրագույն կրթության առարկա զարգանալու գործում։

## Կենսագրություն
Սքեյթը ծնվել է Լոնդոնում, հայրը՝ ճարտարապետ Վիլյամ Սքեյթը, Սիդենհեմ նահանգի Փերրի Հիլից էր, ավելի ուշ՝ Մաունթ Սթրիթից, Պարկ Լեյն, Ուեսթմինսթեր քաղաք, նրա կինը Սառան էր՝ Թիմոտի Բլաքի դուստրը։ Սքեյթերի ընտանիքը Սյուրեյի հնագույն գերդաստանի ճյուղ էր և 1700-ական թվականներից բնակվում էր Սբ. Ջորջ Հանովեր հրապարակի ծխական համայնքում։ Սքեյթը կրթություն է ստացել Քինգս Քոլեջում (Ուիմբլդոն), Հայգեյթ դպրոցում և Քեմբրիջի Քրիսթս քոլեջում։ Նա Քրիսթս քոլեջի անդամ է դարձել 1860 թվականի հուլիսին։

1860 թվականին Սքեյթը ձեռնադրվել է անգլիկան սարկավագ և ամուսնացել Բերտա Կլարայի հետ։ 1860 թվականի դեկտեմբերին նա դարձել է ծխատեր քահանայի օգնական Արևելյան Դերեհամում, որտեղ ծառայել է մեծամասամբ 1861-1862 թվականների ընթացքում։ 1862-1863 թվականներին Սքեյթը ծառայել է որպես ծխատեր քահանայի օգնական Գոդալմինգում, Սյուրեյում։ 1864 թվականի հոկտեմբերին վերադարձել է Քեմբրիջի համալսարան՝ որպես մաթեմատիկայի դասախոս․ այդ պաշտոնը նա զբաղեցրել է մինչև 1871 թվականը։

Սքեյթը շուտով սկսեց հետաքրքրվել անգլերենի պատմությամբ։ 1870 թվականին Սքեյթը և Հենրի Բրեդշաուն սկսեցին համագործակցել Ջեֆրի Չոսերի մասին Օքսֆորդի համալսարանի հրատարակության համար։ Այնուամենայնիվ, նախագիծը տապալվեց, քանի որ Բրեդշաուն չկարողացավ կատարել իր պարտավորությունը։ 1894 թվականին Սքեյթը հրատարակեց վեց հատորանոց հրատարակություն Չոսերի մասին․ «Չոսերյան նմուշներ» լրացուցիչ հատորը լույս է տեսել 1897 թվականին։

## Մատենագրություն
### Ստուգաբանություն, բառարանագրություն և տեղանունների ուսումնասիրություններ

Բանասիրության մեջ Սքեյթի հիմնական նվաճումը «Անգլերենի ստուգաբանական բառարանն էր» (4 մաս, 1879–1882; հրատ., և ընդլայնված, 1910)։ Բառարանի վրա աշխատելիս նա Լոնդոնում լույս տեսնող 2 ամսագրի համար գրել է հարյուրավոր կարճ հոդվածներ բառերի ծագման վերաբերյալ։

Սքեյթը ստեղծել է նաև «ուրվական բառ» տերմինը և եղել այս թեմայի առաջատար մասնագետը։ Սքեյթը տեղանունների ուսումնասիրությունների առաջամարտիկ էր։ Այս ոլորտում նրա հիմնական հրապարակումները ներառում են.

* «Միջին անգլերենի հակիրճ բառարան» (1888), Ա․ Լ․ Մեհյուի հետ համատեղ
* «Քեմբրիջշիրի տեղանուններ» (1901)
* «Հանթինգդոնշիրի տեղանուններ» (1902)
* «Հերթֆորդշիրի տեղանուններ» (1904)
* «Բեդֆորդշիրի տեղանուններ» (1906)
* «Բերքշիրի տեղանուններ» (1911)
* «Սուֆոլկի տեղանուններ» (1913)

## Ծանոթագրություններ

## Արտաքին հղումներ
* http://worldcat.org/identities/lccn-n80032735/
* https://en.wikisource.org/wiki/1911_Encyclop%C3%A6dia_Britannica/Skeat,_Walter_William

Կատեգորիա:Բրիտանացի բանասերներ
Կատեգորիա:Բրիտանացի գրողներ
Կատեգորիա:Գիտնականներ այբբենական կարգով
Կատեգորիա:Լեզվաբաններ
Կատեգորիա:Քեմբրիջի համալսարանի շրջանավարտներ
Liebherr

**LIEBHERR** (**Լիբհեռ**), գերմանական մեքենաշինական ընկերություն, որի գլխամասային գրասենյակը գտնվում է Բադեն-Վյուրթեմբերգ երկրամասի Ռիսի Բիբերախ քաղաքում։ Ընկերությունը հիմնել է Հանս Լիբհեռը 1949 թվականին (), նույն թվականին էլ արտադրել է առաջին վերամբարձ կռունկը։

## Գործունեություն
Liebherr խումբը, որի մեջ մտնում են աշխարհի 130 ընկերություններ, շինարարական և այլ տեխնիկայի (ամբարձիչներ, ինքնաթափեր և այլն) համաշխարհային առաջատար արտադրողներից մեկն է։

Խմբի մեջ է մտնում նաև Liebherr Aerospace-ը՝ ավիացիոն բաղադրիչների արտադրության Liebherr ստորաբաժանումը։

Բացի այդ, հայտնի է դարձել կենցաղային սառնարանների Liebherr (սառցարաններ, սառնարաններ) բարձր դասի։ Թողարկվող կենցաղային տեխնիկայի անվանացանկում գերակշռում են պրեմիում դասի մոդելները։

thumb|250px|Աշտարակ կռունկ-բեռնող:
thumb|250px|Liebherr t282b քարհանքային ինքնաթափ:
thumb|250px|Liebherr LTM 1500-8.1 ավտոկռունկ:
thumb|250px|Աշտարակ կռունկ Liebherr-710 HC-L 32/64 Litronic հետ flank arrow:

### Արտադրանք
* Liebherr T282B-քարհանքային ինքնաթափ (մեքենայի ամբողջական զանգվածը 600 տոննա է, շարժիչի հզորությունը՝ 3650 ձիաուժ) ունի աշխարհում ամենամեծ (եթե չհաշվենք «ԲելԱԶ-75710») բեռնունակությունը՝ 363 մետրիկական տոննա (400 կարճ տոննա), Caterpillar 797F-ի և Terex MT 6300AC-ի հետ հավասար։
* Liebherr LTM 11200-9. 1-առավել հզոր ավտոմոբիլային կռունկ է հատուկ 9-Axis chassis և ունի աշխարհի ամենաերկար telescopic arrow: Առավելագույն բեռնունակություն-1200 տոննա 2.5 մ թռիչքի ժամանակ;
* STS տիպի կոնտեյներային կռունկ-Պիեր կոնտեյներային գերբեռնիչ։ Գործարկվել է Նովոռոսիյսկում 2009 թվականին։ Ռուսաստանում համարվում է խոշորագույններից մեկը։
* LIEBHERR 904-հիդրավլիկ էքսկավատոր, որը նախատեսված է հողի մեծ ծավալների տեղափոխման, մշակման և բեռնման համար։ Ընդհանուր զանգվածը էքսկավատոր Liebherr 904-18700 կգ։ Մեքենան կարող է տեղափոխել մինչև 30 կմ/ժ արագությամբ։

### Գործունեության ցուցանիշներ
2011 թվականի վերջին աշխատակիցների ընդհանուր թվաքանակը 35,3 հազար մարդ է։ Խմբի շրջանառությունը 2011 թվականին կազմել է 8,3 մլրդ եվրո (2007 թվականին՝ մոտ 7,6 մլրդ եվրո)։

## Սեփականատերեր և ղեկավարություն
Liebherr ընկերությունների խմբի հոլդինգային ընկերությունը հանդիսանում է Liebherr-International AG ընկերությունը Բյուլ քաղաքում (Շվեյցարիա), որն ամբողջությամբ պատկանում է Լիբհերր ընտանիքի անդամներին։ Ընտանեկան ձեռնարկությունը գտնվում է երկրորդ սերնդի ձեռքում, և նրանք համատեղ կառավարում են Իզոլդա Լիբհերը և Վիլլի Լիբհերը։ 2012 թվականին որոշ ստորաբաժանումներ ղեկավարելու են ներգրավվել երրորդ սերնդի առաջին ներկայացուցիչները՝ Սոֆիա Ալբրեխտը, Յան Լիբհերը, Պատրիցիա Ռյուֆը և Շտեֆանի Վոլֆարտը։

## Ծանոթագրություններ

## Արտաքին հղումներ
* '''Официальный сайт''' компании 
* [Https://blog.liebherr.com/holodilniki/ru/ Официальный блог о бытовой технике Liebherr]

Կատեգորիա:Բադեն-Վյուրթեմբերգ
Բաֆուսամ

**Բաֆուսամ** (), քաղաք Կամերունի հարավ-արևմուտքում, Կամերունի Արևմտյան շրջանի և Միֆի դեպարտամենտի վարչական կենտրոն։ Բնակչությունը կազմում է 290 768 մարդ (ըստ 2010 թվականի մարդահամարի)։

Քաղաքը հանդիսանում է Բաֆուսամի հռոմեական կաթոլիկ թեմի կենտրոն։

## Աշխարհագրություն
Քաղաքը տեղակայված է Կամերունի հարավ-արևմուտքում, Բամբուտո լեռներում,  երկրի խոշորագույն  քաղաք և նավահանգիստ Դուալայից  հյուսիս-արևելք։

## Տնտեսություն
ԴԵռևս հնուց Բաֆուսամը հանդիսանում է տեղաբնակ բամիլեկե ազգերի առևտրի կենտրոնը։ Բաֆուսամի շուկաներում վաճառում են քաղաքի շրջակայքում աճեցրած սուրճ, թեյ, ծխախոտ, կոլա (բույս) տեսակի ընկույզ  և կինչոնայի կեղև, որից հետագայում պատրաստում են քինին։

Բաֆուսամի շրջակայքում զարգացած է թռչնաբուծությունը և խոզաբուծությունը։ Այդ թվում նաև քաղաքում կա շինարարության և անտառային տնտեսության արդյունաբերության մասնաճյուղ։ Գործում է նաև Բաֆուսամի օդանավակայանը։

## Ծանոթագրություններ

Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կատեգորիա:Բնակավայրեր այբբենական կարգով
Կատեգորիա:Կամերունի քաղաքներ
Կարաչինար

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ

**Կարաչինար**, գյուղական համայնք Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ։ Գտնվում էր Կարաչայ և Գերաչայ գետերի արանքում, Կարաչայ գետի աջակողմյան հարթության վրա, այգիների և պարտեզների մեջ թաղված։

## Անվան ստուգաբանություն
Գյուղի անվանումը թարգմանաբար նշանակում է «սև չինար (սոսի)»։

## Պատմություն
Գյուղի մասին հիշատակվել է XVI-XVII դարերում՝ վրաց աղբյուրներում։

Նախկինում մտել է Ելիզավետպոլի նահանգի Ելիզավետպոլի գավառի մեջ։ Ուներ մեծամասամբ երկհարկանի տներ։

1881 թվականին այս գյուղում՝ Բեգլարյանների տանն է հյուրընկալվել Րաֆֆին, որը գյուղի մասին իր հիշատակությունները ներկայացրել է «Դավիթ Բեկ» վեպում։

## Բնակչություն
XX դարասկզբին ուներ 136 տուն՝ 767 հայ բնակչով։ 1970-ական թվականներին ուներ 800 տուն հայ բնակիչ։

## Տնտեսություն
Կար պահածոների գործարան։

## Պատմամշակութային կառույցներ
Կարաչինարն ուներ քարաշեն, նոր եկեղեցի։

## Հասարարակական կառույցներ
Գյուղն ուներ ակումբ, գրադարան, արքունական տարրական դպրոց՝ հայ և ռուս աշակերտներով, մշակույթի տուն, մանկապարտեզ, հիվանդանոց, դեղատուն, բաղնիք։

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Կատեգորիա:Շահումյանի շրջանի համայնքներ
Մարտին Վինտերկորն

**Մարտին Վինտերկորն** (, ), գերմանացի կառավարիչ, Volkswagen կոնցեռնի գործադիր տնօրեն և տնօրենների խորհրդի  նախկին նախագահ (2007-2015), Audi և Porsche Automobil Holding դիտորդական խորհրդի նախագահ։

## Կենսագրություն
Ծնվել է 1947 թվականի մայիսի 24-ին Լեոնբերգ քաղաքում։ 1966-1973 թվականներին սովորել է մետաղագործություն և մետաղների ֆիզիկա Շտուտգարտի համալսարանում։ 1973-1977 թվականներին սովորել է Մաքս Պլանկի ընկերության գծով և ստացել դոկտորի աստիճան։

1977 թվականին նա սկսել է աշխատել Robert Bosch GmbH ընկերությունում՝ որպես նյութերի մշակման մասնագետի օգնական։ 1978-1981 թվականներին այդ ընկերությունում գլխավորել է «Նյութեր և մշակում» խումբը, որն աշխատել է «Սառնագենտային խտացուցիչների մշակման ուղղությամբ»։

1993 թվականին ստացել է Volkswagen ընկերության որակի վերահսկման խմբի ղեկավարի պաշտոնը։ 1995 թվականի հունիսից նաև պատասխանատու էր կոնցեռնի արտադրանքի կառավարման համար։ 1996թ. հունվարից դարձել է ընկերության տեխնիկական զարգացման բաժնի առևտրային նշանների կառավարման խորհրդի անդամ։ 2000 թվականի հուլիսից՝ նույն բաժնի Volkswagen տեխնիկական զարգացման խորհրդի անդամ։ Մեծ դեր է խաղացել Volkswagen New Beetle մոդելի թողարկման հաստատման գործում։

2002 թվականի մարտի 1-ից դարձել Է Audi-ի տնօրենների խորհրդի նախագահ, գլխավորել Է Audi brand group ընկերությունների խումբը, որն իր մեջ ներառում է SEAT և Lamborghini: Պատասխանատու էր Audi-ի տեխնիկական զարգացման համար 2003 թվականի հունվարի 1-ից։ 2007 թվականի հունվարի 1-ին փոխարինել է Բերնդ Պիշետսրիդերին Volkswagen-ի գլխավոր տնօրենի պաշտոնում։

Volkswagen կոնցեռնի նախագահի պաշտոնից իր հրաժարականի մասին հայտնել է 2015 թվականի սեպտեմբերի 23-ին՝ Ավտոմեքենաների ծրագրային ապահովման հետ կապված ծագած սկանդալից մի քանի օր անց, որը թեստերի անցկացման ժամանակ տասնյակ անգամ նվազեցրել է օդ արտանետվող վնասակար գազերի քանակը։ Նրա պաշտոնը զբաղեցրել է Porsche-ի ղեկավար Մաթիաս Մյուլերը։

Ամուսնացած է, ունի երկու երեխա։ Կաթոլիկ է։

## Պատվավոր կոչումներ
2003 թվականի հունիսից հանդիսանում է Բուդապեշտի տեխնոլոգիաների և տնտեսագիտության համալսարանի պատվավոր պրոֆեսոր՝ ի նշան գիտական հետազոտություններին աջակցելու արժանիքների ճանաչման։ 2004 թվականի օգոստոսից Դրեզդենի տեխնիկական համալսարանի պատվավոր պրոֆեսոր է «Թեթև նյութեր ավտոմոբիլային արդյունաբերության մեջ» աշխատանքի համար։ 2006 թվականի հուլիսի 5-ին պարգևատրվել է «Վաստակի համար» շքանշանով, որը համարվում է Բավարիայում բարձրագույն պետական պարգև։ 2007 և 2008 թվականներին ընդգրկվել է Motor Trend ավտոմոբիլային ամսագրի Power List ցանկում։

## Ծանոթագրություններ

## Արտաքին հղումներ
*Prof. Dr. Dr. h.c. mult. Martin Winterkorn  на сайте *volkswagenag.com*, 2015 թվականի հունիսի 30

Կատեգորիա:Շտուտգարտի համալսարանի շրջանավարտներ
Կատեգորիա:Գերմանացի հռոմեական կաթոլիկներ
Արմեն Խոջոյան

**Արմեն Խոջոյան** (), հայ գեղանկարիչ։

## Կենսագրություն
Արմեն Խոջոյանը ծնվել է 1959 թվականի հուլիսի 7-ին, Երևանում։ Մասնագիտական կրթությունը ստացել է Երևանի գեղարվեստաթատերական ինստիտուտում։ 1985 թվականից Լիտվայում, Հայաստանում, Ռուսաստանում, Սիրիայում, Ֆրանսիայում, Շվեյցարիայում և այլ երկրներում  մասնակցել է հանրապետական և միջազգային բազմաթիվ ցուցահանդեսների։ 1990 թվականին անհատական ցուցահանդես է ունեցել Լոս Անջելես, 1997 թվականին՝ Երևանում, 2001 թվականին՝ Փարիզում։

Արմեն Խոջոյանի աշխատանքները գտնվում են մասնավոր հավաքածուներում, ինչպես նաև մի շարք երկրների պատկերասրահների մշտական ցուցադրությունում։ 1999 թվականից հանդիսանում է Հայաստանի նկարիչների միության և ՅՈՒՆԵՍԿՕ-ի նկարիչների միջազգային ասոցիացիայի անդամ։

## Ծանոթագրություններ

## Արտաքին հղումներ
*ԱՐՄԵՆ ԽՈՋՈՅԱՆ, ՎԱՐԴԱՆ ՖԵՐԵՇԵԹՅԱՆ
*Արմեն Խոջոյանի անհատական ցուցահանդես

Կատեգորիա:Հայ գեղանկարիչներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Նկարիչներ այբբենական կարգով
ԱվտոՎԱԶ

**ԱվտոՎԱԶ** (), ռուսական ավտոմոբիլային ընկերությունը, որը հայտնի է իրենց «Լադա» ապրանքանիշի ավտոմեքենաներով։ Ռուսաստանում և Արևելյան Եվրոպայում մարդատար ավտոմեքենաների ամենամեծ արտադրողը։

## Պատմություն
Ընկերությունը ստեղծվել է 1966 թվականին Fiat-ի հետ համագործակցությամբ, տնօրեն ՝ Վիկտոր Պոլյակով, և գլխավոր դիզայներ ՝ Վլադիմիր Սոլովյով։ Այն ստեղծվել է որպես Իտալիայի և Խորհրդային Միության համագործակցություն և կառուցվել է Վոլգա գետի ափին 1966 թվականին։ Նոր քաղաքը ՝ Տոլյատին, որը կոչվել է Իտալիայի կոմունիստական կուսակցության առաջնորդ Պալմիրո Տոլյատիի անունով, կառուցվել է գործարանի շրջակայքում։

Առաջին մեքենան, որը արտադրվել է «Ժիգուլին» 1970 թվականում։

Ընկերությունը շարունակեց հաջողություն ձեռք բերել և 1989 թվականում արտադրվեց ավելի քան 12 միլիոն մեքենա։

1993 թվականին Վյաչեսլավ Զուբարևի կողմից հիմնադրված "ТТС"-ն պայմանագիր է կնքել ԱվտոՎԱԶ-ի հետ։ 1995 թվականին Նաբերեժնիե Չելնի քաղաքում բացվեց Lada-ի առաջին լիարժեք ավտոկենտրոն սրահը և դուրս եկավ մեքենայի գործարանից ուղղակի առաքումների։ 1995 թվականին գրասենյակ է բացվել Կազանում։ Մինչև 1997 թվականը մեքենաները թորվում էին Նաբերեժնի Չելնիից։ Հետո ՝ տեղափոխում էին երկաթուղով։

## Մարդատար ավտոմեքենաներ
*ՎԱԶ-2101 (1970—1988)
*ՎԱԶ-2121/Նիվա (1977—)
*ՎԱԶ-2107 (1982—2012)
*ՎԱԶ-2110/Դեսյատկա (1995—2015)
*Lada Priora (2007—2018)
*Lada Vesta (2015—)

## Ծանոթագրություններ

Կատեգորիա:Ավտոարտադրող ընկերություններ
Կատեգորիա:Ռուսաստանի ապրանքանիշեր
Ես դերասանուհի եմ

**«Ես դերասանուհի եմ»** (), խորհրդային կենսագրական ֆիլմ, որը նկարահանել է ռեժիսոր Վիկտոր Սոկոլովը «Լենֆիլմ» կինոստուդիայում։

## Սյուժե
Ֆիլմը ներկայացնում է ռուս դերասանուհի Վերա Կոմիսարժևսկայայի կյանքի պատմությունը։

## Դերերում
* Նատալյա Սայկո – *[[Վերա Կոմիսարժևսկայա]]*
* Օլեգ Բաբիլով – *[[Անտոն Չեխով]]*
* Աֆանասի Կոչետկով – *[[Մաքսիմ Գորկի]]*
* Պյոտր Մերկուրյով – *[[Վսեվոլոդ Մեյերխոլդ]]*
* Յուրի Ցվետով – *Ֆեոդոր Կոմիսարժևւսկի, հայրը*
* Թամարա Աբրոսիմովա – *Մարիա Կոմիսարժևսկայա, մայրը*
* Կոնստանտին Ադաշևսկի – *[[Կոնստանտին Ստանիսլավսկի|Ստանիսլավսկի]]*
* Գրաժինա Բայկշտիտե – *Նադեժդա Սկարսկայա, Վերայի քույրը*
* Վլադիմիր Կոռենև – *Ն. Պ. Ռոշչին-Ինսարով, Ալեքսանդրիայի թատրոնի դերասան*
* Մարկ Նիկելբերգ – *անտրեպրեներ*
* Բրունո Ֆրեյնդլիխ – *Վլադիմիր Նիկոլաևիչ Դավիդով, թատրոնների ղեկավար*
* Կարինա Մորիտց – *Նադեժդայի դուստրը*

## Քննդատների արձագանքներ
* «Советский экран», № 23, դեկտեմբեր 1980, Ռիմա Կրեչետովա, «Ոգեշնչման գինը» (ռուս․՝ «Цена вдохновения»)
* «Правда», 12 ապրիլի 1980, Վ. Գ. Կոմիսարժևսկի, «Գրողը և դերասանուհին» (ռուս․՝ «Писатель и актриса»)

## Ծանոթագրություններ

## Արտաքին հղումներ
* 

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կորեկնեկ

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ

**Կորեկնեկ**, գյուղական համայնք Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո չի վերաբնակեցվել։

Նախկինում **Չովդար** անվանումով մտել է Ելիզավետպոլի նահանգի Ջևանշիրի գավառի մեջ։

Արցախի 2000 թվականի հոկտեմբերի 3-ի օրենքով Չովդարը վերանվանվել է Կորեկնեկ։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Կատեգորիա:Շահումյանի շրջանի համայնքներ
Երրորդական ժամանակաշրջան

**Երրորդական ժամանակաշրջան**, երկրաբանական տերմին, երկրաբանական ժամանակագրության սանդղակի բաժին։ Կիրառել է անգլիացի երկրաբան Չ․ Լայելը, 1833-ին։ Աստիճանաբար դուրս է գալիս օգտագործումից։ Այժմ բաժանվում է նեոգենի և պալեոգենի։

Կատեգորիա:Երկրաբանական ժամանակաշրջաններ
Երրորդի բացառման օրենք

**Երրորդի բացառման օրենք**, տրամաբանական օրենք (սկզբունք), ըստ որի, ցանկացած A ասույթի դեպքում անպայման ճշմարիտ է կամ A-ն, կամ նրա ժխտումը, այսինքն՝ AV\bar A (A կամ ոչ–A)։ A-ի ն ոչ– A–ի անհամատեղելիությունը հաստատվում է հակասության օրենքով։ Հաճախ այս երկու օրենքը ընդհանրացվում է մեկ օրենքում, միմյանց ժխտող երկու ասույթների միջև երրորդը գոյություն չունի։ Երրորդի բացառման օրենքը ձևակերպել է Արիստոտելը։ Մաթ․ տրամաբանության մեջ Երրորդի բացառման օրենքը, որը հաճախ կոչվում է երրորդի բացառման սկզբունք, սերտ առնչվում է կրկնակի ժխտման վերացման օրենքի հետ։ Երրորդի բացառման օրենքի կիրառման բնագավառի հարցը ներկայումս տարակարծությունների տեղիք է տալիս։ Եթե տրամաբանական մյուս օրենքները հիմնավորվում են տրամաբանական գործողությունների հարմար մեկնաբանման միջոցով, ապա Երրորդի բացառման օրենքի համար անհրաժեշտ է ընդունել նաև երկարժեքությաև պոստուլատ, ըստ որի ցանկացած ասույթը կամ ճշմարիտ է, կամ կեղծ։ Այս պնդումը թեև ակնհայտ է, սակայն, ճշգրտության այսօրվա տեսանկյունից պետք է ապացուցվի։ Մինչդեռ մաթ․ բնույթի ասույթի նկատմամբ դրա ապացուցումն անհնար է։ Ուստի, Լ․ Բրաուերը նկատում է, որ նախքան  AV\bar A-ի ընդունումը պետք է ապացուցել կամ հերքել A-ն կամ գոնե ցույց տալ դրան հասնելու ուղին, այլապես տրամաբանական շրջանն անխուսափելի է։ Այսպիսով, սկիզբ դրվեց մաթեմատիկայի փիլ․ նոր ուղղության՝ ինտուիցիոնիզմին, որը փորձում է կառուցել ողջ մաթեմատիկան առանց Երրորդի բացառման օրենքի օգտագործման։ Այդ հիման վրա ՍՍՀՄ–ում ծնունդ է առել կոնստրուկտիվիստական ուղղությունը մաթեմատիկայում։ Թեև Երրորդի բացառման օրենքի ճշմարտությունն այսօր մնում է վիճելի, իսկ որոշ դեպքերում այն համարվում է կեղծ, այսուհանդերձ, այդ օրենքն անվերապահորեն ճշմարիտ է համարվում վերջավոր տիրույթներում, ինչպես նաև, այսպես կոչված՝ դասական մաթեմատիկայում ու մաթ․ տրամաբանության որոշ բաժիններում, որտեղ անտեսվում է նրա ինտուիցիոնիստական քննադատությունը։

Կատեգորիա:Տրամաբանության օրենքներ
Նախազգուշություն (վեպ)

«**Նախազգուշություն**» (), Ջեյմս Ֆենիմոր Կուպերի առաջին վեպը։ Լույս է տեսել 1820 թվականին։ Ի տարբերություն նրա հետագա ստեղծագործությունների՝ այս գրքի գործողությունները տեղի են ունեցել Անգլիայում։

## Ստեղծման պատմություն
Վեպը ստեղծելու գաղափարը Կուպերը պատահաբար է հղացել։ Մինչև 1820 թվականը, երբ նա դարձել է 31 տարեկան, գրեթե ոչինչ չի գրել։ Որպես պաշտոնաթող ծովային սպա՝ նա ապրել է Նյու Յորքի Սքարսդեյլ փոքրիկ քաղաքում և տեղական մակարդակով զբաղվել ձեռնարկատիրությամբ և քաղաքականությամբ։ Մի երեկո, երբ նրա կինը կարդացել է վերջերս լույս տեսած անգլիական սենտիմենտալ վեպերից մեկը, որը բավականին անհաջող էր ստացվել, Կուպերը բարձրաձայն նկատել է, որ կարող է գրել դրանից ավելի լավերը։ 1820 թվականի հունիսին նա ավարտել է վեպի աշխատանքը։

## Սյուժե
«Նախազգուշություն» վեպը գրվել է անգլիական սենտիմենտալ վեպերի ոգով։ Վեպի թեման ամուսնությունն է։ Հեղինակը հստակ առաջ է քաշում այն միտքը, որ դստեր համար փեսայի ընտրությունը նրա ծնողների բարոյական պարտականությունն է։

## Հրատարակություն
Վեպը հրատարակելու որոշումը ծագել է միայն այն ժամանակ, երբ հեղինակն արդեն բավականաչափ աշխատել էր դրա վրա։ Սկզբում վեպը բարձրաձայն կարդում էին ընտանիքի մի քանի ընկերների մոտ՝ չբացահայտելով հեղինակին։ Ունկնդիրները կարծում էին, որ հեղինակը անգլիացի գրող Ամելիա Օփին էր, որն այդ տարիներին շատ հանրաճանաչ էր։ Կուպերին այդ արդյունքը բավարարել է, և նա դիմել է հրատարակչին։ 1820 թվականի նոյեմբերին «Նախազգուշություն» վեպը երկու հատորով հրատարակվել Է Նյու Յորքում՝ առանց հեղինակի իմացության։ Ավելի ուշ վեպըթողարկվել է նաև Անգլիայում։ Օվկիանոսի երկու կողմում էլ գիրքը գործնականորեն գրեթե աննկատ է մնացել։

## Նշանակություն
Գրականության պատմության համար ինքնուրույն մեծ նշանակություն չունենալով՝ «Նախազգուշություն» վեպը Ֆենիմոր Կուպերի համար դարձել է գրչի կարևոր փորձարկում, որը թույլ է տվել նրան բացահայտել իր՝ գրողի տաղանդը, մտնել ամերիկյան գրական համայնք և սկսել գրքեր ստեղծել ամերիկյան բնօրինակ նյութի հիման վրա։ Առաջին նման գիրքը 1821 թվականին լույս տեսած «Լրտեսը կամ Պատմվածք չեզոք տարածքի մասին» գիրքն է։

## Ծանոթագրություններ

## Գրականություն
* С.Иванько. Фенимор Купер. М., 1990.

Կատեգորիա:1820 թվականի ամերիկյան վեպեր
Ար Ջեյ Միթ

**Ռոյ Ֆրենք «Ար Ջեյ» Միթ III** (, ), կինոյի և հեռուստատեսության ամերիկացի դերասան, որն առավոլ հայտնի է «Ամբողջ ծանրությամբ» հեռուստասերիալում խաղացած Ուոլթեր Ուայթ կրտսերի դերով։ «Ամբողջ ծանրությամբ» սերիալի իր դերի նման Միթը տառապում է մանկական ուղեղային կաթվածով։ Մանկական ուղեղային կաթվածի պատճառով ազդանշանները դանդաղ են հասնում ուղեղին, քանի որ ի ծնե նրա ուղեղը վնասված է թթվածնային անբավարարության պատճառով։ Արդյունքում նրա հենաշարժական ապարատը և մկանները վերահսկելու ունակությունը խանգարվել են։ Օրինակ, ձեռքը անվերահսկելիորեն ցնցվում է։

## Կենսագրություն
Ռոյ Ֆրենք Միթը ծնվել է 1992 թվականին Լուիզիանա նահանգի Լաֆայեթ քաղաքում, իսկ 2006 թվականին ընտանիքի հետ տեղափոխվել է Լոս Անջելես, որտեղ նրա կրտսեր քույրը՝ Լասիան Քարիերը, ֆիլմում ստացել է դեր խաղալու առաջարկ։ Մի քանի ոչ մեծ էպիզոդիկ դերեր (այդ թվում՝ «Հանա Մոնտանա» դիսնեյան սերիալում ունեցած դերը) ստանալուց հետո նա հտաքրքրվել է կինոյով և որոշել է դերսանական վարպետության դասեր վերցնել։ Շուտով նրան առաջարկել են նկարահանվել AMC-ի «Ամբողջ ծանրությամբ» սերիալի Ուոլթեր Ուայթ կրտսերի դերում, որը նույնպես ունի ուղեղային կաթված։

Չնայած նրան, որ նա պետք է սովորեր օգտագործել հենակներ և արտաբերել անհոդաբաշխ տեքստ սերիալի դերի համար։ Իրականում նա ամեն օր զբաղվում է ֆիզիկական և աշխատանքային թերապիայով, որպեսզի հաղթահարի ուղեղային կաթվածի հետևանքները։ 2011 թվականին նա խաղացել է «Դրոշմ» կարճամետրաժ սարսափ ֆիլմում։ Նույն թվականին նա ելույթ է ունեցել որպես «Անհետացում։ Թարա Կալիկոյի պատմությունը» վավերագրական ֆիլմի գործադիր պրոդյուսեր։ Ֆիլմը կապված է ամերիկուհի Թարա Կալիկոյի անհետացման հետ, որը 1988 թվականին անհետ կորել է Նյու Մեքսիկոյում։

Միթը «Սահմանափակ կարողությունների տեր մարդկանց արվեստի և ԶԼՄ-ների մեջ ներգրավող» ընկերության անդամ է(), որտեղ աշխատանքի են տեղավորում հաշմանդամություն ունեցող մարդկանց։

2013 թվականին Միթը նկարահանվել է «Մոռացված իրերի տուն» թրիլլերում։ Նույն թվականին Միթը հայտնվել է *Hollywood Undead* ամերիկյան ռեփ ռոք խմբի «Dead bite», *Steel Panther* գլեմ մետալ խմբի «Party Like Tomorrow Is The End Of The World» և *Nothing But Thieves* խմբի «If I Get High» երգի տեսահոլովակներում։

«Ամբողջ ծանրությամբ» սերիալում աշխատելուց հետո Միթը սկսել է աշխատել ուրիշ նախագծերում։ 2013 թվականի նոյեմբերին մասնակցել է «Դաշտային ծաղիկներ» ֆիլմի (Ար Ջեյը համարվում է նախագծի պրոդյուսերներից մեկը) նկարահանումներին, որի գլխավոր դերը խաղացել է Ֆրենսիս Ֆիշերը։ Միթի քույրը նույնպես նկարահանվել է այս ֆիլմում։

## Ֆիլմագրություն

## Երաժշտական տեսանյութ

## Մրցանակներ և անվանակարգեր

## Ծանոթագրություններ

## Արտաքին հղումներ
* RJ Mitte discusses'' Breaking Bad'' at AMCtv.com
* RJ Mitte — Breaking Bad Is Good Interview with ABILITY Magazine

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ռեյմոնդ Լինդեման

**Ռեյմոնդ Լինդեման** (, ), ամերիկացի բնապահպան, էկոհամակարգերի կենսաէներգետիկայի դասական աշխատանքների հեղինակ։

## Կենսագրություն
Ծնվել է 1915 թվականի հուլիսի 24-ին։ 1932 թվականին ավարտել է Ռեդվուդ Ֆոլսի դպրոցը։ Սովորել է Մինեսոտայի համալսարանում։ Ավարտական աշխատանքը նվիրված էր Cedar Bog-ի «Մայրու ճահճուտ» էկոհամակարգի ուսումնասիրությանը։ 1938 թվականին դարձել է Ամերիկայի Լիմնոլոգիական ընկերության անդամ։ 1938 թվականի ամռանն ամուսնացել է Էլեոնոր Հոլի հետ։ Նա եղել է դիատոմիական ջրիմուռների մասնագետ։ 1939 թվականի ամռանն անցել է փորձաշրջան Ֆրայդի Հարբորի ծովային կենսաբանական կենտրոնում։ 1940 թվականի դեկտեմբերին գիտության զարգացման աջակցության ամերիկյան ասոցիացիայի նիստում հանդես է եկել «Սննդի շղթայի դինամիկան ծերացող լճում» զեկույցով։ 1941 թվականի փետրվարին ստացել է «PhD» գիտական աստիճան։ 1941 թվականի ապրիլին ստացել է Սթերլինգի կրթաթոշակ Եյլի համալսարանում աշխատելու համար։

Մահացել է 1942 թվականի հունիսի 29-ին լյարդի հիվանդությունից։

## Գիտական գործունեություն
Հետազոտել է էկոհամակարգերի տրոֆիկ-դինամիկ առանձնահատկությունները։ Կենսաբանական արդյունավետության հայեցակարգի հեղինակն է, որի հիման վրա ձևակերպել է էկոլոգիական բուրգի տրոֆիկ մակարդակների միջև էկոհամակարգում էներգիայի փոխակերպման էմպիրիկ օրինաչափությունը, որը հայտնի է որպես 10%-ի կանոն։ Ներկայացրել է էկոհամակարգերի էներգետիկ հաշվեկշռի հաշվարկման հիմնական մեթոդները։ Այդ ներկայացումները նա շարադրել է հոդվածում, որը 1941 թվականի աշնանը ուղարկվել է «Ecology» ամսագրի խմբագրություն, սակայն ի սկզբանե մերժվել է գրախոսներ Չենսի Ջուդեյի և Փոլ Ուելշի կողմից՝ որպես չափազանց տեսական։ 1941 թվականի դեկտեմբերին Ջորջ Հաթչինսոնի խնդրանքով հոդվածը վերանայվել է ամսագրում։ Որպես գրախոսներ հանդես եկել Վիկտոր Շելֆորդը և Ուարդ Օլլին, որոնք դրական արձագանք են տվել։ Հոդվածը հրապարակվել է 1942 թվականի հոկտեմբերին՝ Լինդեմանի մահից հետո։ Այս հրապարակումը դարձել է դասական և հայտնվել է 20-րդ դարի լավագույն ամսագրային հոդվածների երրորդ հորիզոնականում անգլերեն լեզվով, որն ամենամեծ ազդեցությունն է ունեցել կենսաբանների պատրաստման վրա։

## Հրապարակումներ
Գիտական ամսագրերում 6 հրապարակման հեղինակ է․

* 
* 
* 
* 
* 
* 

## Հիշողություն
Հաթչինսոնը Լինդեմանին անվանել է «ամենաստեղծագործ և շռայլ մտածողներից մեկը, որը երբևէ իրեն նվիրել է բնապահպանական գիտությանը»։ Լիմնոլոգիայի և օվկիանոսագիտության մասին գիտությունների ասոցիացիան Ռեյմոնդ Լինդեմանի ամենամյա մրցանակը շնորհել է գիտական աշխատանքների հեղինակներին մինչև 35 տարեկան։ 2008 թվականին «Սիդար Քրիք էկոհամակարգ» գիտական պահուստում բացվել է Ռեյմոնդ Լինդեմանի հետազոտական կենտրոնը։

## Ծանոթագրություններ

Կատեգորիա:ԱՄՆ-ի համալսարանների շրջանավարտներ
Կատեգորիա:Ամերիկացի բնապահպաններ
Միսիս Բրաուն

**Միսիս Բրաուն** () կամ **Նորին գերազանցություն միսիս Բրաուն** (), 1997 թվականի բրիտանական պատմական դրամա ֆիլմ, որի ռեժիսորն է Ջոն Մեդլենը։

Ֆիլմը 1997 թվականին ներկայացվել է Կաննի կինոփառատոնին «Հատուկ հայացք» անվանակարգում։

## Սյուժե
Վիկտորյա թագուհին սգում է ամուսնու՝ արքայազն-կոնսորտ Ալբերտ Սաքսեն Կոբուրգ Գոթացու մահը, որը մահացել էր 1861 թվականին. թագուհին ճգնակյացի կյանք էր վարում։ Որպեսզի թագուհուն օգնեն և սգահան անեն ու նրան վերադարձնեն պետական աշխատանքներին, նախարարները արքունիք են հրավիրում շոտլանդացի Ջոն Բրաունին՝ հանգուցյալ արքայազն-կոնսորտի նախկին ծառային։

## Դերերում

## Ծանոթագրություններ

## Արտաքին հղումներ
* 
* 
* 

Կատեգորիա:1990-ականների անգլերեն ֆիլմեր
Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Իռլանդական դրամա ֆիլմեր
Կատեգորիա:Ջոն Մեդենի ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում 1863 թվականին
Կատեգորիա:Ֆիլմեր, որոնց գործողությունները տեղի են ունենում 1880-ականներին
Կատեգորիա:1990-ականների բրիտանական ֆիլմեր
Արթուր Գևորգյան (բալետի արտիստ)

**Արթուր Գևորգյան** (), բալետի արտիստ։

## Կենսագրություն
Արթուր Գևորգյանը ծնվել է 1993 թվականի հուլիսի 7-ին, Երևանում։ Սովորել է Երևանի պարարվեստի պետական ուսումնարանի բալետի բաժնում՝ 2003-2010 թվականներին, որից հետո վերապատրաստվել է Շվեյցարիայի «Ballettschule Theater Basel» թատրոնում։

2011 թվականից որպես մենապարող աշխատել է Երևանի Ա.Սպենդիարյանի անվան օպերայի և բալետի ազգային ակադեմիական թատրոնում։ 2013-2014 թվականներին եղել է բալետի առաջատար մենակատար։ Հյուրախաղեր է ունեցել տարբեր երկրներում։ 2014 թվականից որպես մենապարող աշխատանքի է անցել Կարելիայի Հանրապետության Երաժշտական թատրոնում, 2015 թվականից որպես հրավիրված արտիստ աշխատել է Մոսկվայի «Ballet du Classic» թատրոնում։

## Ներկայացումներ
*Արամ Խաչատրյանի «Սպարտակ» (Կրասոս)
*Ս.Պրոկոֆևի «Ռոմեո և Ջուլիետ» (Տիբալտ) 
*Սերգեյ Պրոկոֆևի «Ռոմեո և Ջուլիետ» (Բենվոլիո), «Մոխրոտը» (Ընկերներ)
*Պունիի «Կորսար» (Պադեդե)
*.Մինկուսի «Դոն Կիխոտ» (Պադեդե)
*Պյոտր Չայկովսկու «Շչելկունչիկ» (Արքայազն, արաբական պարեր)
*Լեո Դելիբի «Կոպելիա» (Պադեդե), «Ամառային գիշերվա երազանք» (Դեմետրիուս)

## Ծանոթագրություններ

## Արտաքին հղումներ
*Спектакль Inspirati Motus / Вдохновленный движением

Կատեգորիա:Բալետի արտիստներ
Ժամանակավոր մայրաքաղաքի հիշատակի թանգարան

right|thumb|Մայրաքաղաքի հիշատակի սրահ

**Ժամանակավոր մայրաքաղաքի հիշատակի թանգարան** (), թանգարան է Հարավային Կորեայի Բուսան քաղաքում։ Շինությունը օգտագործվել է Հարավային Կորեայի նախագահի` Լի Սին Մանի կողմից, երբ Բուսանը Հարավային Կորեայի մայրաքաղաքն էր Կորեական պատերազմի ժամանակ։

Թանգարանն ի սկզբանե օգտագործվել է որպես Գյոննամամ նահանգի նահանգապետի պաշտոնական նստավայր՝ 1926 թվականի օգոստոսի 10-ին դրա ավարտից ի վեր։ 3 տարով Բուսանը Կորեայի ժամանակավոր մայրաքաղաքն էր` Կորեական պատերազմի ժամանակ։ Այս ժամանակահատվածում շինությունը օգտագործվում էր որպես նախագահի նստավայր։

1984 թվականին այս շինությունը դարձել է Ժամանակավոր մայրաքաղաքի հիշատակի թանգարան և ցուցադրել է նկարներ և այլ ցուցանմուշներ Կորեական պատերազմից։

Այս շինությունը վերանորոգվել է 2000 թվականի ապրիլից մինչև 2001 թվականի նոյեմբեր` դրանից հետո ստանանալով ներկայիս տեսքը։ Վերանորոգման ժամանակ ավելացվել է Լուսանկարչական պատկերասրահ բաժինը։ Պատկերասրահում կա Կորեական պատերազմի լուսանկարների հավաքածու։

Ժամանակավոր մայրաքաղաքի հիշատակի թանգարանը Բուսանի Մետրոպոլիտեն քաղաքի թիվ 53-րդ Նախագծված ցուցանմուշն է։

## Պատկերասրահ

Memorial hall of provisional capital02.JPG
Memorial hall of provisional capital03.JPG
Memorial hall of provisional capital04.JPG
Memorial hall of provisional capital05.JPG
Provisional Capital Memorial Hall Bedroom 11-10487.jpg
Provisional Capital Memorial Hall Restroom 11-10495.jpg
Provisional Capital Memorial Upstairs Hallway 11-10512.jpg
Provisional Capital Memorial upstairs office display 11-10511.jpg
Provisional Capital Memorial upstairs office display 11-10513.jpg


## Ծանոթագրություններ

Կատեգորիա:1926 կառուցումն ավարտված շենքեր և կառույցներ
Կատեգորիա:1984 հիմնադրումներ Հարավային Կորեայում
Կատեգորիա:1984 հիմնադրված թանգարաններ
Կատեգորիա:Հարավային Կորեայի թանգարաններ
Կատեգորիա:Ղեկավարների նստավայրեր
Հուզական ինտելեկտ (գիրք)

**Հուզական ինտելեկտ․ ինչու է այն երբեմն ավելի կարևոր, քան IQ-ն** (), գիրք, որի հեղինակն է ամերիկացի գրող, հոգեբան Դենիել Գոուլմանը։ Այն հրատարակվել է 1995 թվականին։ Գրքում հեղինակը պնդում է, որ հաջողության հասնելու համար հուզական ինտելեկտը նույնչափ կարևոր է, որքան IQ-ն, այդ թվում՝ մարդու կյանքի ակադեմիական, մասնագիտական, սոցիալական և միջանձնային ասպեկտներում։ Ըստ Գոուլմանի՝ հուզական ինտելեկտը հմտություն է, որը կարելի է ուսուցանել և զարգացնել։ Գրքում հեղիկնակը նախանշում է դպրոցական ծրագրում հուզական հմտությունների ուսուցումը ներառելու մեթոդներ։

«Հուզական ինտելեկտ» գիրքը մեկուկես տարի եղել է «Նյու Յորք Թայմս» ամսագրի բեսթսելլերների ցանկում, բեսթսելլեր է բազմաթիվ երկրներում, թարգմանվել է 40 լեզուներով և տպագրվում է ամբողջ աշխարհում։

## Ծանոթագրություններ

Կատեգորիա:1995 թվականին հրատարակված գրքեր
Կատեգորիա:1995 ոչ գեղարվեստական գրքեր
Կատեգորիա:Անգլերեն գրքեր
Կատեգորիա:Գիտահանրամատչելի գրքեր
Կատեգորիա:Գրքեր հոգեբանության մասին
Կատեգորիա:Դենիել Գոուլմանի գրքեր
Նեյրոգիտություն

**Նեյրոգիտություններ կամ նյարդաբանական գիտություններ**, միջառարկայական գիտական ոլորտ, որն ուսումնասիրում է օրգանիզմում նյարդային պրոցեսները, որոնց կիզակետը նեյրոգիտություններն են։ Այդ գիտություններն իրենց մեջ ներառում են մի շարք ոլորտներ, ինչպիսիք են կենսաբանությունը, քիմիան, համակարգչային գիտությունը, ճարտարագիտությունը, լեզվաբանությունը, բժշկությունը, ֆիզիկան, փիլիսոփայությունը և հոգեբանությունը։ Նեյրոգիտությունների զարգացումը հանգեցրել է նոր առարկաների ստեղծմանը, մասնավորապես՝ նեյրոէթիկայի, նյարդահաղորդակցման, նեյրոճարտարապետության և նեյրոկարգավորման։

## Հիմնական ուղղություններ

## Արտաքին հղումներ
* Санкт-Петербургский центр междисциплинарной нейронауки 
* Черноризов А. М. Нейронаука — новое созвездие современных наук . *«Психологическая газета: Мы и Мир» (№11[135]2007)*.

## Ծանոթագրություններ

Կատեգորիա:Նեյրո-լեզվաբանական ծրագրավորում
Կատեգորիա:Նեյրոգիտություն
Կատեգորիա:Նեյրոկենսաբանություն
Կատեգորիա:Նեյրոհոգեբանություն
Կատեգորիա:Նեյրոճարտարապետություն
Կատեգորիա:Նեյրոֆիզիոլոգիա
Կատեգորիա:Նյարդաբանություն
Դհանպաթրայ Շրիվասթավ

**Դհանպաթրայ Շրիվասթավ** (հինդի՝ धनपत राय श्रीवास्तव , կեղծանունը՝ Պրեմ Չանդ, Մունշի Պրեմչանդ), հնդիկ գրող, սցենարիստ, հրապարակախոս։

## Կենսագրություն
Դ․ Շրիվասթավը ծնվել է 1880 թվականի հուլիսի 31-ին Հնդկաստանի Բենարես շրջանի Լամհի գյուղում։ Աշխատել է որպես ուսուցիչ, ապա դպրոցական տեսուչ։ Ստեղծագործել է ուրդու և հինդի լեզուներով։ Հեղինակել է 13 վեպ ու վիպակ, պատմվածքներ, հրապարակախոսական աշխատանքներ։ Նրա կինը՝ Շիվ Ռանի Դևին, նույնպես գրող է։ Ունեցել է մեկ որդի՝ Շրիպատ Ռայ անունով։

## Գրական գործունեություն
Գրողի պատմվածքների առաջին ժողովածուն լույս է տեսել 1909 թվականին, սակայն անգլիական գաղութարար ղեկավարությունը հրամայել է այրել դրանք։ Պրեմչանդի վեպերն արտացոլել են Հնդկաստանի քաղաքական իրադարձությունները, գաղութացման դեմ շարժումն ու  տարիներ շարունակ մղվող պայքարը՝ հանուն սոցիալական իրավունքի։

Պրեմչանդը հանդես է եկել գաղութարար ու ֆեոդալական ղեկավարության դեմ քննադատությամբ,ուշադրություն է հրավիրել ավանդական մշակույթի թույլ կողմերին, ահազանգել կրոնական ծայրահեղ մոլեռանդության կործանարար ազդեցության մասին։ Այս առումով ուշագրավ են «Յոթ լոտոս» (1917) և «Մարտական ուղի» (1932) ժողովածուները։ Շրիվասթավը բազմիցս ենթարկվել է քաղաքական հետապնդման և հալածանքների։

Գրողի 250-ից ավելի կարճ պատմվածքները նորություն էին Հյուսիսային Հնդկաստանի գրական կյանքում։

Պրեմչանդի ղեկավարությամբ լույս են տեսել «Հանս» (1930-1936) և «Ջագարան» (1932-1934) ամսագրերը։

1936 թվականին եղել է Հնդկաստանի առաջադեմ գրողների ընկերակցության հիմնադիրներից մեկը։

Պրեմչանդը նաև զբաղվել է թարգմանչական գործունեությամբ,մասնավորապես թարգմանել է ռուս գրող Լև Տոլստոյի ստեղծագործությունները։

### Հիշատակ
1980 թվականին Հնդկաստանում Պրեմչանդի հիշատակին թողարկվել է փոստային նամականիշ։

## Ստեղծագործություններ

## Ծանոթագրություններ

## Գրականություն

* Азарх А. Э., Прем Чанд. Биобиблиографич. указатель. - М., 1962;
* Рахбар Хансрадж. Жизнь и творчество Премчанда. - М., 1963;
* Балин В. Премчанд-новеллист. - Л., 1973;
* Гаврюшина Н. Д. Премчанд и роман хинди XX века. - М., 2006;
* Раджешвар Гуру. Премчанд. Экадхъяян. - Бхопал, 1958;
* Камар Раис. Премчанд ка танкиди мутала. - Алигарх, 1959;
* Амритрай. Премчанд. Калам ка сипахи. - Аллахабад, 1962;
* Madan Gopal. Munshi Premchand. A literary biography. - N. Y., 1964.
* Компанцев И. Прем Чанд // Прем Чанд. Жертвенная корова / Пер. с урду. - М.: Гос. изд-во худ. лит., 1956. - С. 3-8.

Կատեգորիա:Հնդկաստանում ծնվածներ
Կատեգորիա:Հնդկաստանում մահացածներ
Կատեգորիա:Հնդիկ արձակագիրներ
Կատեգորիա:Հնդիկ սցենարիստներ
Կատեգորիա:Հնդիկ հրապարակախոսներ
Կատեգորիա:Հնդիկ հասարակական գործիչներ
Կատեգորիա:Հնդիկ վիպասաններ
Կատեգորիա:Կեղծանուններ
Կատեգորիա:Հնդիկ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Անձինք նամականիշերի վրա
Մարտունաշեն (Շահումյանի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Մարտունաշեն**, գյուղ Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ։ Գտնվում է Գանձակ քաղաքից 30 կմ արևելք։ Գտնվում է Խանլար քաղաքից 29 կմ հարավ-արևելք, Կյուրկչայ գետի աջ կողմում, լեռնալանջին։

Կլիման մեղմ է և առողջարար։

Նախկինում Կարաբուլաղ անվանմամբ մտել է Ելիզավետպոլի նահանգի Ելիզավետպոլի գավառի մեջ։

## Բնակչություն
1907 թվականին ուներ 315 հայ բնակիչ։

## Տնտեսություն
Բնակչության հիմնական զբաղմունքը անասնապահություն, բանջարանաբոստանային և կերային կուլտուրաների մշակություն էր։

## Հասարարակական կառույցներ
Գործում էր միջնակարգ դպրոց, մշակույթի տուն, գրադարան, բուժկայան։

## Պատմամշակութային կառույցներ
Գյուղն ուներ Ս. Աստվածածին անունով հայկական եկեղեցի։  1890-ականներին գյուղում կար 2 այլ եկեղեցիների ավերակներ։

Մարտունաշենի մոտակայքում գտնվում էին 4 ավերակ գյուղատեղիներ իրենց եկեղեցիներով.
* Դոլուս գյուղատեղին իր կիսավեր եկեղեցիով և գերեզմանոցով։ Գտնվում էր Մարտունաշենից 800 մ հարավ։
* Միջին վանք (Միջի վանք) եկեղեցու ավերակները և Զորի Խաչ քարաժայռը
* Բրդի շինի եկեղեցի
* Երի վանք (Վերին վանք)

## Անվանի մարդիկ
Այստեղ է ծնվել Խորհրդային Միության հերոս Վաղինակ Զաքարյանը։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Յոն Սան Հո

**Յոն Սան Հո** (, ), հարավկորեացի մուլտիպլիկատոր, կինոռեժիսոր և սցենարիստ։

## Կենսագրություն
Ծնվել է 1978 թվականին Սեուլում։ Ավարտել է Սանգմյոնգ համալսարանը` «Արևմտյան գեղանկարչություն» մասնագիտությամբ։

## Ֆիլմագրություն

## Մրցանակներ և անվանակարգեր
**2011 թվական`  [[Բուսան]]ի միջազգային կինոփառատոն**

* «NETPAC» մրցանակ` «Խոզուկների արքան» մուլտֆիլմ («»)
* «DGK» մրցանակ` «Խոզուկների արքան» մուլտֆիլմ  
* «Movie Collage» մրցանակ` «Խոզուկների արքան» մուլտֆիլմ 

**2012 թվական` [[Կանն]]ի կինոփառատոն**

* «Ոսկեգույն տեսախցիկը» անվանակարգ` «Խոզուկների արքան» մուլտֆիլմ 

**2012 թվական` [[Էդինբուրգ]]ի կինոփառատոն**

* «Լավագույն գեղարվեստական ֆիլմ» անվանակարգ` «Խոզուկների արքան» մուլտֆիլմ 

**2012 թվական` Միջազգային կինոփառատոն Սիդնեյում**

* «Sydney Film Prize» անվանակարգ` «Խոզուկների արքան» մուլտֆիլմի համար 

**2013 թվական` Կինոփառատոն Սիջեսում**

«Լավագույն անիմացիոն լիամետրաժ ֆիլմ» մրցանակ` «Կեղծիքը» մուլտֆիլմ 

*2014 թվական` [[Անսի (քաղաք, Ֆրանսիա)|Անսիի]] անիմացիոն ֆիլմերի Միջազգային փառատոն*

* «Լավագույն գեղարվեստական ֆիլմ» անվանակարգ` «Կեղծիքը» մուլտֆիլմ 

**2014 թվական` Fantasporto**

* «Լավագույն սցենար» մրցանակ («Best Screenplay»)` «Կեղծիքը» մուլտֆիլմ 
* «Լավագույն ֆիլմ» անվանակարգ` «Կեղծիքը» մուլտֆիլմ 
* Անվանակարգ «Orient Express» բաժանմունքում («Orient Express Section Grand Prize»` «Կեղծիքը» մուլտֆիլմ 

**2016 թվական` Միջազգային կինոփառատոն [[Մելբուռն]]ում**

* «Ամենահայտնի գեղարվեստական ֆիլմ» անվանակարգ` Գնացք դեպի Բուսան ֆիլմ

## Ծանոթագրություններ

## Արտաքին հղումներ
* Ён Сан Хо на сайте Koreanfilm
* Ён Сан Хо на сайте Hancinema

Կատեգորիա:Հարավկորեացի կինոռեժիսորներ
Կատեգորիա:Հարավկորեացի սցենարիստներ
Կատեգորիա:Հարավկորեացի մոնտաժողներ
Կատեգորիա:Հարավկորեացի դերասաններ
Ստեֆանո Դոմենիկալի

**Ստեֆանո Դոմենիկալի** (, ), իտալացի սպորտային մենեջեր, 2020 թվականից Ֆորմուլա 1-ի նախագահ և գործադիր տնօրեն։ Մինչ այդ 2007 թվականից գլխավորում էր Ֆորմուլա-1-ի Ֆերարիի թիմը։

## Կենսագրություն
Դոմենիկալին ծնվել է 1965 թվականին Իմոլայում։ Ավարտական վկայականը ստացել է Գիտական լիցեյում, Բոլոնիայի համալսարանում Տնտեսագիտության և կոմերցիա մասնագիտությամբ դիպլոմ։

1991 թվականից սկսել է աշխատել Ֆերարի ընկերության վարչակազմում, իսկ որոշ ժամանակ անց աշխատանքի է տեղափոխվել մրցարշավային թիմ։ Նրա ղեկավարությամբ իրականացվել է Մուջելո մայրուղու վերափոխումը՝ դրա վրա Սկուդերիայի կանոնավոր թեստեր անցկացնելու համար։ 1995 թվականին նա նշանակվել է Ֆերարիի մարզական դեպարտամենտում անձնակազմի ղեկավար, իսկ 1996 թվականի դեկտեմբերից դարձել է թիմի թիմ-մենեջերի դերակատար։ 2002 թվականից նա եղել է Ֆերարիի մարզական տնօրենը։

2007 թվականի նոյեմբերի 12-ին հայտարարվել էր, որ Դոմենիկալին կզբաղեցնի Սկուդերիայի Ֆերարիի գլխավոր սպորտային տնօրենի պաշտոնը։ Այդ պաշտոնում նա փոխարինել է Ժան Տոդտին։ 2014 թվականի ապրիլի 14-ին հայտարարվել էր, որ Դոմենիկալին հրաժարական է տվել։

2016 թվականի մարտի 15-ին նշանակվել է Lamborghini-ի նախագահի և գլխավոր գործադիր տնօրենի պաշտոնում՝ այդ պաշտոնում փոխարինելով Ստեֆան Վինկելմանին, որը աշխատանքի է անցել Audi Quattro GmbH-ի ստորաբաժանումում։

2020 թվականի սեպտեմբերի 25-ին ամերիկյան Liberty Media ընկերությունը՝ Ֆորմուլա-1 մրցարշավային շարքի սեփականատերը, հայտարարել է, որ 2021 թվականի հունվարի 1-ից Ստեֆանո Դոմենիկալին կդառնա Ֆորմուլա 1-ի նախագահ և գործադիր տնօրեն։

## Ծանոթագրություններ